Noam Chomsky/Esperanto ne estas lingvo

Laborpaĝo pri la diraĵo de Chomsky ke "Esperanto ne estas lingvo" kaj ties sekvoj.

Resumo
Dum prelego (en 2001 aŭ 2003 ?) al demando ĉu generativa gramatiko aplikiĝas al Esperanto, li respondis  "Esperanto ne estas lingvo". Tiu diro kaŭzis grandan emocion en la esperantistaro kiu abunde reagis kaj plu reagas. Ĉar Chomsky estas taksata unu el la plej eminentaj lingvistoj, kaj krome ĉar li estas oponanto al politiko en sia lando kaj simpatianto de anarki-sindikatismo, movado kies iuj branĉoj rekte subtenas Esperanton, lia diro estas des pli ŝoka. Se iu stultulo estus tion dirinta neniu komentarius.

Ŝajnas ke Chomsky dum longa tempo simple ne havis ĝustan ideon pri kio fakte estas Esperanto, kaj ke li havis bildon ke Esperanto estas nur projekto kun 16 reguloj kaj vortlistoj. Ĝis 2017 Chomsky supozeble ne estis informita ekzemple pri la milo da Esperanto-denaskuloj; tiam li skribis reage al retletero de Lu Wunsch-Rolshoven: "Esperanto is a language for native speakers, but it is not what is described by the 'grammars of Esperanto.'" (Esperanto estas lingvo por denaskuloj, sed ĝi ne estas tio, kio estas priskribita per la 'gramatikoj de Esperanto'. Fonto sube.) Indas konscii, ke ĝis hodiaŭ granda parto de la lingvistoj simple ne konas la lingvopraktikon de Esperanto; supozeble Chomsky kredis la onidirojn de siaj kolegoj.

Aliflanke, ŝajnas ke tre multaj homoj ne havas ĝustan ideon pri la lingvaj teorioj de Chomsky, kaj miskomprenas liajn fakajn esprimojn kaj terminojn.  Li inventadis proprajn terminojn kaj difinojn (kaj nemalofte modifis ilin), kiuj foje draste varias de la ĉiutaga uzo de la samformaj vortoj.

 Noam Chomsky: "Esperanto ne estas lingvo" 

Ĉu Esperanto havas generativan gramatikon? Al ĉi tiu demando respondis
negative unu el la plej famaj lingvistoj en la mondo Noam Chomsky. "Esperanto ne
estas lingvo, sed vortaro kaj sugesto pri gramatiko. Homoj komprenas ĝin ĉar
ili uzas siajn proprajn intuiciajn sciojn. Do, al la demando ne eblas respondi,"
skribis proksimume en 2001 la profesoro de lingvistiko ĉe MIT-universitato al Eric BenechKopio de  Noam Chomsky: "Esperanto ne estas lingvo", en diskutgrupo lingva-demokratio · Por Esperanto kaj lingva demokratio, de Komunikadcentro ĉe esperanto.org - 15-a de Majo, 2003. "Mi ne
scias, kion respondi al Noam Chomsky. Mi ankaŭ ne sufiĉe bone regas la
usonan," konsterniĝas Benech, franca esperantisto kiu ĉiam legas la librojn de
Chomsky kun granda intereso. La tiam 72-jaraĝa Chomsky estas ankaŭ unu el la plej
konataj politikaj disidentoj en Usono.

Ĉu gravas ĉu la plej grava lingvisto en la mondo opinias ke Esperanto ne estas
lingvo? Kaj kio cetere estas tiu generativa gramatiko, kiu laŭ opinio de
Chomsky tiom mankas al Esperanto? Zlatko Tisljar, direktoro de la internacia
asocio Inter-Kulturo, klarigas: "La homoj havas en si enkonstruitan generativan
gramatikon, t.e. genetikan planon kiel konstrui lingvon. Mallonge dirite, temas
pri sinsekvo de frazoj kiuj konsistas el materia (substantiva) kaj nemateria
(verba) komplekso, kiuj disdividiĝas laŭfunkcie je ĉiam pli etaj detaloj,
proksimume laŭ la sistemo de transformaciaj reguloj de Chomsky. Sed por reale
konstrui la lingvon oni uzas arbitre elektitajn materialojn - la vortojn. La
gramatiko estas generativa, la leksiko estas arbitra, hazarda kaj elektebla."

"Lingvoj uzataj de homoj - eĉ se nur du - por komuniki kaj signi identecon de
grupo estas homaj lingvoj senkonsidere pri tio kiam kaj kie ili ekestis. Lingvoj
estas mallongdaŭraj provizoraj lingvoj inter eta infano kaj patrino same kiel
piĝinaj lingvoj aŭ kiel lingvoj iniciatitaj de unu homo aŭ fakula grupo, se
ilin akceptas kaj uzas homaj grupoj," opinias Tisljar. "Sendube la plej granda
homa lingvo kreita en 'laboratorio' kaj normale uzata estas la bahasa indonesia
kun 200 milionoj da uzantoj. Tiu ĉi traktaĵo estas skribita en Esperanto,
lingvo kiun Noam Chomsky proklamas neekzistanta."

"Kian opinion havas Chomsky pri la imperiismo de la angla, la lingvo 'politike
korekta' ? Ĉu li opinias tion normala?" diras Henri Masson, redaktanto de la
gazetara kaj rebata servo de SAT-Amikaro kaj prezidanto de la asocio
'Espéranto-Vendée'. Masson ne scias sub kiu kategorio pritrakti la aferon, ĉu
lingvistike, ĉu ideologie? "Prefere ol havigi al li opinion, eble valorus fari
al li demandojn, kiuj devigus lin pripensi, nedevige rekte pri Esperanto, kaj
sen rimarkebla signo pri nia esperantisteco. La problemo estas, ke tro rekta
pritrakto de Esperanto riskas puŝi lin formuli, eĉ eble publike aŭ skribe,
pliajn senfundamentajn asertojn pri Esperanto kaj enprofundiĝi en la eraron."

Marko Naoki Lins de la Komunikadcentro timas, ke koleraj mesaĝoj de 'verdaj
finvenkistoj' malhelpos al la plibonigo de la publika bildo de Esperanto kaj
esperantistoj. "Mi komprenas la konsterniĝon, sed vere ne indas krei novan
malamikon de Esperanto. Se vi respondas, bonvole altnivele kaj tre afable
respondi al profesoro Chomsky. Nepre ne sendu kolerajn mesaĝojn."

 Chomsky: Krei lingvon, kiel koncepto, multe trompas 

La Intervjuo: Faculty Forum Online: A Conversation with Noam Chomsky (jan. 2015) grave helpas por kompreni la pensadon de Chomsky: 

Ŝajnas laŭ tio, ke ankaŭ Chomsky devus konsideri tion, kiun unulingva Esperanto-denaskulo (ĝis ekz. la 6-a vivojaro) parolas, kiel "lingvon". En retletero de la 25-a de nov. 2017 al Lu Wunsch-Rolshoven, kiu antaŭe informis lin pri la milo da Esperanto-denaskuloj, li skribis: "Esperanto is a language for native speakers, but it is not what is described by the 'grammars of Esperanto.'" (Esperanto estas lingvo por denaskuloj, sed ĝi ne estas tio, kio estas priskribita per la 'gramatikoj de Esperanto'.)Revuo Esperanto de marto 2018, artikolo de Lu Wunsch-Rolshoven en paĝo 59?

 Referencoj 

 Eksteraj ligiloj 
Diskutoj estas ankoraŭ legeblaj en la reto kvankam unu ofte menciita dokumento malaperis. Tamen de ĝi ekzistas la video-versio kaj parta transskribaĵo:
 "Chomsky on Linguistics": Stony Brook Interview #2 with Mark Aronoff, marto 2003, trovebla skribe ĉe GIL, IntI 62+63, p. 24-26.

Eblaj serĉoj pri la temo:
 Gugla serĉo laŭ Noam Chomsky esperanto
 Gugla serĉo laŭ Noam Chomsky esperanto ne estas lingvo

 Sekvoj de "Esperanto ne estas lingvo" 
 Noam Chomsky: 'Esperanto ne estas lingvo' (2003) ne plu trovebla eĉ en arkivo. Kopio de dupaĝa parto de la intervjuo troveblas en: Interlinguistische Informationen, 62-63 (1-2/2007), p. 24 - 26
 Noam Chomsky pensas ke la lingvo Esperanto ne estas... lingvo! ; kataluna forumo de lernu 2007-03-13
  Noam Chomsky: "Esperanto ne estas lingvo", diskutgrupo lingva-demokratio · Por Esperanto kaj lingva demokratio - 15-a de Majo, 2003
 Pri lingvista stulteco, blogo de Gildas,  13-a de oktobro 2007
 Noam Chomsky kaj literoj. Optimisma strofeto. Aliaj tekstoj, Blogo de Blazio VAHA,  4a de Majo 2008
 Komento al unu prelego,  Blogo de Jens S. Larsen,  1a de Junio 2008

 Aliaj paĝoj pri Chomsky kaj Esperanto 
 Intervju-libro de Chomsky aperos en Esperanto, Libera Folio, 2007-07-22
  Noam Chomsky - Imperial Ambitions , intervjuo tradukita al Esperanto legebla rete.

Kategorio:Noam Chomsky